Document ID: /roh_data/filtered/fineweb-2-filterrobots_roh.jsonl.gz/13865

Ils schabetgs sajan attatgas faigas cunter il stadi da dretg e la populaziun civilisada, uschia Obama.
Trais policists moran tar sajettada a Baton Rouge
En la citad americana Baton Rouge en il stadi federativ american da Louisiana èn plirs poizists vegnids tutgads d'ina sajettada. Trais dad els en vegnids mazzads, in sa chatta anc en privel da vita.
In pledader da la polizia ha confermà ch'in delinquent saja vegnì mazzà. La polizia era l'emprim partida dal fatg ch'i haja dà plirs delinquents.
Pir avant 10 dis èn vegnids mazzads tschintg policists en la citad da Dallas.
Sajettà dus giuven nairs avant paucs dis
A Baton Rouge avev'in policist sajettà giu avant paucs dis in giuven nair. Il medem è capità a Minessota. Quai aveva chaschunà protestas. En numerusas citads eran sinaquai millis ids sin via per demonstrar cunter la violenza da la polizia.
I ha adina puspè dà tumults tranter policists e demonstrants. Sulettamain a Baton Rouge èn quasi 200 persunas vegnidas arrestadas.
RR novitads 18:00 / 18.07.2016 – 06:00